การลดเงินสมทบกองทุนประกันสังคม เป็นเวลา 3 เดือน ไม่กระทบกับผู้ได้รับเงินบำเหน็จบำนาญชราภาพ
นางสาวลัดดา แซ่ลี้ รองเลขาธิการสำนักงานประกันสังคม ในฐานะโฆษกสำนักงานประกันสังคม กล่าวถึงมติคณะรัฐมนตรีวานนี้(20 ก.ย.) ที่เห็นชอบให้ลดอัตราเงินสมทบกองทุนประกันสังคม เป็นเวลา 3 เดือน เพื่อลดภาระนายจ้างและเพิ่มสภาพคล่องให้ผู้ประกันตน ช่วงภาวะเศรษฐกิจชะลอตัว จากสถานการณ์โควิด-19 ตั้งแต่เดือนตุลาคม - ธันวาคม 2565 จากร้อยละ 5 เหลือร้อยละ 3 ครอบคลุมผู้ประกันตน มาตรา 33 ที่มีอยู่ 11.4 ล้านคน และผู้ประกันตน ตามมาตรา 39 ที่มีอยู่ 1.9 ล้านคน ยกเว้นผู้ประกันตน ตามมาตรา 40 ที่เคยลดมาแล้วตั้งแต่ช่วงเดือนสิงหาคม 2564- กรกฎาคม 2565 ที่ผ่านมา ซึ่งเป็นการลดเงินสมทบในส่วนของเงินบำเหน็จบำนาญชราภาพ ในส่วนที่จะนำเงินไปกระทบเงินลงทุนอาจจะน้อยลง และผลตอบแทนลดลงในช่วงที่ 3 เดือนนี้ โดยผู้รับเงินบำนาญ จะไม่ได้รับผลกระทบ จะได้รับอัตราเดิม นอกจากผู้ที่เข้างานช่วงอายุมาก เมื่อออกจากงานอายุ 55 ปี ในช่วงเงินสมทบก็อาจจะลดลงเล็กน้อย เท่าที่ผู้ประกันตนส่งเงินสมทบเข้ากองทุน แต่จะทำให้มีเงินหมุนเวียนในระบบเศรษฐกิจเพิ่มขึ้น โฆษกสำนักงานประกันสังคม ฝากแจ้งไปยังผู้ประกันตน ตามมาตรา 39 หากจะไปจ่ายเงินสมทบเดือนตุลาคม - ธันวาคม 2565 จากที่เคยจ่าย 430 บาท จะจ่ายลดลงเหลือ 240 บาท โดยเฉพาะส่วนราชการที่ต้องใช้เวลาวางฎีกา ซึ่งสำนักงานประกันสังคม จะทำหนังสือแจ้งไปยังหน่วยงานราชการล่วงหน้า เพื่อไม่ให้เกิดความผิดพลาดในการหักเงินสมทบจากผู้ประกันตน จะได้ไม่เสียเวลาขอคืนเงินภายหลัง